אליעזר קשתיאל

הרב אליעזר קשתיאל הוא ראש הישיבה לבוגרי צבא במוסדות בני דוד ורב שכונת היובל ביישוב עלי. גדל באלון שבות, למד בישיבת מרכז הרב שם למד אמונה אצל הרב יהושע צוקרמן וגמרא אצל הרב אברהם אלקנה שפירא, חינך במכינות קדם צבאיות. משנת תשס"ט מכהן לצד הרב אוהד תירוש כראש הישיבה לבוגרי צבא במוסדות בני דוד. עמד גם בראש מדרשת דניאלי בכפר תפוח, המכשירה בנות לקראת שירות לאומי, וכיום הוא רב המדרשה. מלמד גם במדרשת הרובע, במכון אורה, בשלוחת מעלה אפרים של בני דוד, בישיבת ברכת יוסף ועוד. למד בחברותא עם רועי קליין והיה לרבו המובהק, לאחר נפילתו בקרב כתב עליו ספר, "בכל לבבך". נשוי ומתגורר ביישוב עלי. אב לשמונה ילדים. אחיו הוא הרב עקיבא קשתיאל, ראש הישיבה הגבוהה במוסדות בני דוד. שיעורי הרב ותורתו מופצים בקבוצות הווטסאפ, ערוץ הטלגרם וערוץ היוטיוב של תלמידיו. במסגרת יוזמה של יאיר נהוראי לפרסום התבטאויות ממאגר ההקלטות של מוסדות עלי, צוטטו בכלי התקשורת מספר פעמים דברים שאמר הרב קשתיאל בשיעורים שבמאגר. לדוגמה צוטטו דבריו: "כן, אנחנו גזענים. אנחנו מאמינים בגזענות. יש גזעים בעולם ויש תכונות גנטיות של עמים – וזה דורש מאיתנו לחשוב איך לעזור להם", וכן: "יש מסביבנו עמים עם בעיות גנטיות. הערבי רוצה להיות תחת הכיבוש כי יש להם בעיה גנטית, הם לא יודעים לנהל מדינה, הם לא יודעים לעשות כלום. תראה איך הם נראים". כשנשאל על דבריו אמר שהם הוצאו מהקשרם "לגמרי. הפוך מכל המטרה של השיעור" וכן: "זה היה שיעור מלפני הרבה שנים שהנושא שלו היה לנסות לתת תרגום מודרני למושג העבדות התנ"כי. כשאנחנו קוראים על המושג עבד בתנ"ך אנחנו מיד מתקוממים ובצדק כי זה זר לנו. אנחנו כאנשים דתיים מתמודדים עם המושג עבדות והביטוי 'בחר בנו מכל העמים' והמשמעות המודרנית הסוציאליסטית שלהם [...] כשאדם אומר בקידוש: 'כי בנו בחרת ואותנו קידשת מכל העמים' למה הוא מתכוון? זו תורת הגזע? הוא אומר שאנחנו עם שהאלוהים בחר בו. לא בשביל להתנשא אלא בשביל להביא ברכה לכולם". בכל לבבך: צוהר למידותיו של רס"ן רועי קליין, עלי, בהוצאת מכון בניין התורה. את הספר ערך הרב נתנאל אלישיב. הספר תורגם לאנגלית. שיעורי הרב אליעזר קשתיאל על מסילת ישרים, הקדמה וביאור, חובת האדם בעולמו. הוצאה לאור בני דוד, 2016 אשר בחר בנביאים טובים, על ספר יהושע (תשע"ב), ספר שופטים (תשע"ד) וספר שמואל א' (תשע"ט), עלי, מכון בניין התורה. ערך הרב נתנאל אלישיב. בנפש השבת - קובץ דברי תורה לפרשת השבוע ומועדים. בנפש התשובה - שיעורים בספר אורות התשובה, מאת הרב אברהם יצחק הכהן קוק, שני כרכים. בנפש התורה - שיעורים בספר אורות התורה, מאת הרב אברהם יצחק הכהן קוק, שלושה כרכים. סימן לבנים - שיחות לפרשת השבוע. על חמישה חומשי תורה ומועדי השנה, חמישה כרכים. עֹלת חדש בחדשו: בעקבות חודשי השנה - נר זיכרון לארז מרחבי, עורך - עזרא הימן; עורך ספרותי - ארנן מייזלס יפרח כשושנה - פירוש למגילת אסתר, 120 עמודים. לב מלך ביד ה׳ - פירוש לספר דניאל. יסוד המעלה - פירוש לספר עזרא. תחת השמש - פירוש לקהלת. בונה החומה - פירוש לספר נחמיה. עת דודים - פירוש שיר השירים. על אלה אני בוכיה - פירוש למגילת איכה. אחרי הקוצרים - פירוש למגילת רות. בריתי הייתה איתו - פירוש לספר מלאכי . את צנועים חכמה- שיעורים על ערך הצניעות שהועברו במוסדות בני דוד ובכלל. ויקדש אותו - העמקה בעניין השבת. בית הבחירה - ביאור לשבע ברכות. "קוראים נבון", האתר להפצת תורתו מידע על אליעזר קשתיאל בקטלוג הספרייה הלאומית שיעוריו באתר בני דוד (אורכב 18.02.2020 בארכיון Wayback Machine) (כ-7,000 שיעורים) אליעזר קשתיאל, דף שער בספרייה הלאומית שיעורי הרב אליעזר קשתיאל כל הכתבות על הרב אליעזר קשתיאל, באתר ערוץ 7 כוזרי, כתבי הרב קוק וכדומה דרושה אחריות הורית לזכרה: הפרויקטים ע"ש דניאלי זוננפלד, באתר ynet, 6 ביולי 2016 נתיב התמימות, מתוך העיתון בשבע יאיר נהוראי - בממלכתיות, באתר פייסבוק, 10 באוגוסט 2019 סיכול ממוקד: הציונות הדתית, פרק 5 יאיר נהוראי, הרב אליעזר קשתיאל: "העליונות היהודית גנטית, להציע לערבים להיות עבדים שלנו", באתר הארץ, 7 באוגוסט 2019 "הדברים לא נאמרו מהתנשאות - אלא כדי להביא ברכה", באתר 103FM